不支持Flash

新浪首页 > 读书频道 >连载：生活的艺术> 正文

第十一章 旅行的享受(5)
http://book.sina.com.cn 2006年04月01日 00:08 新浪读书
连载:生活的艺术 作者：林语堂 出版社:陕西师范大学出版社
花上露， 何盈盈， 不畏冷风至，
但畏朝阳生。 江水既东注， 天河复西倾； 铜台化丘陇， 田父纷来耕。 三公不如一日醉， 万金难买千秋名。 请君为欢调凰笙！ 花上露， 醴于酒， 清晓光如珠， 如珠惜不久。 高坟郁累累， 白杨起风吼； 狐狸走在前， 猕猴啼其后。 流香渠上红粉残， 祈年官里苍苔厚。 请君为欢早回首! 歌罢，若有一客怒曰：“道者何为？吾辈饮方酣，而渠乃来败人意。”亟以胡饼遣之。道人则受胡饼趋出。一客谓其从者曰：“急追还道者。”前一客曰：“饮方欢，恨渠来溷人。以胡饼逐之善矣，何故追还？”后一客曰：“仆察道者有异，欲令还而熟视之。”前一客曰：“乞儿也！何异之？彼渠意所需，一残羹冷炙而足。”又一客曰：“味初歌词，小不类乞者。” 座上若有一红绡歌姬离席曰：“以儿所见，此道者，天上谪神仙也。儿察其眉宇清淑，吐音俊亮。谬为乞儿状，而举止实微露其雅。歌辞深秀乃金台宫中语，固非人间下里之音，况吐乞儿口哉!神仙好晦迹而游人间，乞追之勿失。” 最后一客曰：“何关渠事，亦饮酒耳，试令追还道者，固无奇矣。” 红绡者不服，曰：“儿固与诸公无缘。” 又若有一青绡者复离席曰：“诸公等以此为赌墅可乎？试令返道者：果有异，则言有异者胜；返之而无奇，则言无奇者胜。”诸公大哄曰：“善。”令从者追之，则化为乌有先生矣。从者返命，前一客曰：“吾固知其不可测也。”红绡者愀然曰：“是甫出门而即乌有耶，惜哉失一异人！” 冥寥子曳杖逍遥而出郭门。连经十数大城，皆不入。至一处，见峰峦背郭，楼阁玲珑，琳宫梵宇，参差掩映，下临清池。时方春日韶秀，鸟唱嘉树，百卉敷荣，城中士女，新衽妆服。雕车绣鞍，竞出行春。或荫茂树而飞觥，或就芳草而布席，或登朱楼，或棹青雀，或并辔而寻芳，或连袂而踏歌。冥寥子乐之，为之踟蹰良久。 俄而有一书生，肤清神爽，翩翩而来。长揖冥寥子曰：“道者亦出行春乎？仆有少酒在前溪小阁樱桃之下，朋侪不乏，而欲邀道者助少趣，能从行否？” 冥寥子欣然便行，至其处，若见六七书生，皆少年俊雅。先一书生笑谓诸君曰：“吾辈在此行春，无杂客，适见此道者差不俗，今日之尊罍，欲与道者共之。诸君以为何如？”咸应曰：“善。” 于是以次就坐，道者坐末席。酒酣畅洽，谈议横生，臧否人物，扬扌乞 风雅。有称怀春之诗者，有咏禾黍之篇者，有谈廊庙之筹策者，有及山林之远韵者，辨博纷纶，各极其至，道人在座，饮啖而已。先书生虽在剧谈中，顾独数目道人，曰：“道者安得独无言？”道人曰：“公等清言妙理，听之欣赏而不能尽解，又何能出一辞？” 少选，诸君尽起行陌上，折花攀柳。时多妖丽，蘼芜芍药，往往目成。而道人独行入山径，良久而出。诸君曰：“道者独行入山何为？”曰：“贫道适以双柑斗酒，往听黄鹂声耳。”一书生曰：“道者安得作许语，差不俗。庸知非黄冠中之都水、贺监耶？”道人深自谦抑。 诸君复还就坐，一人曰：“今日之游，不可无作。”一人应曰：“良是。” 有一人则先成一诗曰： 疏烟醉杨柳， 微雨沐桃花； 不畏清尊尽， 前溪是酒家。 厨冷分山翠， 楼空入水烟； 青阳君不醉， 风雨送残年。 道人曰：“诸公诗各佳甚。”一人曰：“道人能赏我辈之诗，必善此技，某等愿闻。”道人起立谦让再三，诸君固请不辍，道人不得已，乃吟曰： 沿溪踏沙行， 水绿霞红处； 仙犬忽惊人， 吠入桃花去。 诸君大惊起拜曰：“咄咄道者，作天仙之语，我辈固知非常人也。”于是竞问道人姓名，但笑而不答。问者不已，道人曰：“诸公何用知道人名，云水野人，邂逅一笑，即见呼以‘云水野人’可矣。”诸君既心异道人，于是力欲挽入城郭，道人笑曰：“贫道浪游至此，四海为家，诸公谬爱，即追随入城，无所不可。” 遂相携入城，以次更宿诸君家。自是或登高堂，或入曲房，或文字之饮，或歌舞之场，道人无不往者。城中传闻有一“云水野人”，好事者争相致之，道人悉赴。人与之饮酒，即饮酒；与之谈诗文，即谈诗文；挈之出游，即出游；询以姓名，则笑而不答。其谈诗文，剖析今古，规合体裁，颇核；或称先王，间及世务，兼善诙谐。人愈益喜之。 而尤习于养生家言。偶观歌舞，近靡曼，或调之以察其意，道人欣然，似类有标韵者。至主人灭烛留髡，燕笑媟狎，即正容危坐，人莫能窥。夜尝少卧，借主人一蒲团，结跏趺其上，倦则即其上假寐而已。人以此益异焉。 居月余，一日忽告去。诸君苦留之，不可得。各出金钱布帛诸物相赠，作诗送行。临别，诸公皆来会，惆怅握手，有泣下者。冥寥子至郭门，第仅足百钱，悉出诸公所赠诸物，散给贫者而去。诸公闻之益叹息，莫测所以。
上一页 [返回目录] 下一页
【发表评论】
| 【发表评论】【大 中 小】【多种方式看新闻】【打印】【关闭】
相关链接
第十四章 思想的艺术(3)(2006/4/3 00:07) 第十四章 思想的艺术(4)(2006/4/3 00:07) 第十四章 思想的艺术(5)(2006/4/3 00:07) 第十二章 文化的享受(7)(2006/4/2 00:09) 第十二章 文化的享受(8)(2006/4/2 00:09) 第十二章 文化的享受(9)(2006/4/2 00:09) 第十二章 文化的享受(10)(2006/4/2 00:09) 第十三章 与上帝的关系(1)(2006/4/2 00:09) 第十三章 与上帝的关系(2)(2006/4/2 00:09) 第十三章 与上帝的关系(3)(2006/4/2 00:09) 第十三章 与上帝的关系(4)(2006/4/2 00:09)
| 新闻搜索
| 关键词
| 不支持Flash

欢迎致信读书频道电话：010-82628888-5517、5518 　欢迎批评指正
新浪简介 | About Sina | 用户注册 | 广告服务 | 中文阅读 | RichWin | 产品答疑

Copyright © 1996 - 2006 SINA Corporation, All Rights Reserved
新浪公司版权所有
北京市电信公司营业局提供网络带宽